En fast vagt ved alle ældre, der blive spændt fast med stofseler, det kan meget vel blive virkelighed i Aalborg Kommune. En 85-årig dement kvinde mistede i oktober livet, da hun faldt ud af sin seng på plejehjemmet Lollandshus med en stofsele om livet. Kvinden havde været uden tilsyn i mindst tre timer. Sagen fik Aalborg Kommune til at bede myndighedsafdelingen om en anbefaling for, hvordan man skal håndtere brugen af stofseler i fremtiden. Den anbefaling som myndighedsafdelingen er kommet med, den lægger op til, at der fremover skal være en fast vagt hos de personer, hvor der benyttes stofseler. På onsdag skal forslaget drøftes i Ældre- og Handicapudvalget, hvor der skal træffes en beslutning. Inden da har rådmand på området, Thomas Krarup valgt ikke at udtale sig. Hvad mener du om myndighedsafdelingens anbefaling? - Det har jeg ingen kommentar til, udtaler Thomas Krarup.

Opsummering:
Myndighedsafdelingen i Aalborg Kommune anbefaler politikerne, at der i fremtiden skal være en fast vagt hos de ældre, der benytter de omtalte stofseler.